Սակայն, կա ևս մի շատ կարևոր բան: Ղազախական ֆորումներից մեկում մի ալպինիստ ասաց. «Էվերեստի վրա մահերը մեծ մասամբ իջնելու ընթացքում են լինում. վեր բարձրանալիս նպատակ կա, իջնելիս նպատակն արդեն իրողություն է, իսկ սեփական անձի մասին կարծիքը՝ Էվերեստի պես բարձր: Վերելքին ավելի զգոն են, հետո՝ ոչ, այնինչ «չեմպիոնությունը» պահել է պետք»: Այսպես է ոչ միայն Էվերեստ բարձրանալիս, այլև բիզնեսում. քո պատկերացրած լավագույնից հետո սկսում ես թուլանալ ու սխալվել: Առաջինը լինելուց հետո առավել ևս պետք է պահպանել զգոնությունը: